Nafarroako Rural Kutxa

Nafarroako Rural Kutxa () kreditu-kooperatibaren forma juridikoa duen nafar finantza-erakundea da, eta Europako eta Espainiako banku-araudiaren eta gainbegiratzearen mende dago. 1910ean sortu zuten, bere jatorria lehen sektoreari lotuta zegoelarik, gaur egun bere bezeroei izaera unibertsaleko finantza zerbitzuak eskaintzen dizkien arren. Espainiako Bankuan erregistratuta dago 3008 erregistro-zenbakiarekin. Espainiako Rural Kutxen elkarteko (AECR) kide da, eta Kreditu Kooperatiben Batasun Nazionalean sartuta dago.

1990eko hamarkadatik Nafarroako Rural Kutxa Rural Kutxen taldekoa da. Integrazio-sistema hori banka federatuaren eredu batean oinarrituta dago.

 Bulego sarea 
Nafarroako Rural Kutxak 250 bulego ditu lurraldeka honela banatuta: 140 Nafarroan, 37 Gipuzkoan, 33 Bizkaian, 16 Araban eta 24 Errioxan. 2017. urtearen amaieran, erakundeak 959 langile zituen.

 Erreferentziak 

 Kanpo estekak 
  Nafarroako Rural Kutxaren webgunea.

Kategoria:Iruñeko enpresak
Kategoria:Euskal Herriko aurrezki kutxak
Kategoria:Euskal Herriko kooperatibak
Kategoria:1910ean sortutako enpresak
Kategoria:Kreditu-kooperatibak